Kiinan etniset ryhmät

Tämä artikkeli käsittelee Kiinan 56 virallisesti tunnustettua kansallisuutta, joista 55 on vähemmistökansoja. Tämän lisäksi Kiinassa on monia muita etnisiä ryhmiä (suurimpien joukossa esimerkiksi longjiat ja äynut), joilla ei ole vastaavaa tunnustetun vähemmistökansallisuuden asemaa.

Kiina on melko homogeeninen valtio, eli väestöstä suurin osa, yli 92 %, koostuu han-kiinalaisista. Muita etnisiä ryhmiä eli kansoja on historian aikana huomioitu melko heikosti. Ennen Kiinan kansantasavallan perustamista ajatus viidestä kansasta oli yleisesti vallalla oleva tulkinta Kiinan kansan koostumuksesta. Nämä viisi kansaa olivat han-kiinalaiset, mongolit, mantšut, tiibetiläiset ja hui-kiinalaiset.

Pian perustamisensa jälkeen Kansantasavalta järjesti laajan tutkimuksen erilaisista etnisistä ryhmistä Kiinassa. Tutkimuksen kuluessa lähes 400 ryhmää ilmoittautui vähemmistökansaksi. Näistä poistettiin päällekkäiset ilmoittautumiset ja lopullinen tulkinta päätyi 55 vähemmistökansaan. Jaottelu on osittain mielivaltainen: toisinaan samaan kansaan luetaan toisistaan etnisesti ja kielellisesti jyrkästi eroavia ryhmiä, toisinaan taas esimerkiksi uskonto on riittänyt erottamaan tietyn väestöryhmän omaksi ”kansakseen”. Kansantasavalta on muodostanut lukuisia autonomisia alueita näille vähemmistökansoille, minkä lisäksi vähemmistöt nauttivat tietyistä etuuksista, esimerkiksi yhden lapsen politiikka ei pääsääntöisesti koske niitä ja vähemmistökansoille on varattu kiintiöitä yliopistojen ja muiden oppilaitosten opiskelupaikoista.

Etnisten ryhmien määrä
Kiinan kommunistihallinnon ensimmäisessä väestönlaskennassa vuonna 1953 rekisteröitiin yli 400 eri etnisten ryhmien nimeä. Osa näistä oli etnisten ryhmien omankielisiä eri nimityksiä samalle ryhmälle ja osa eri tavoin kiinaksi käännettyjä nimiä. Etnisten ryhmien määrä päätettiinkin kartoittaa tarkemmin. Tätä toteuttamaan perustettiin etnisten asioiden komissio, joiden tutkijoiden tarkoituksena oli määritellä maan etnisten ryhmien todellinen määrä. Kulttuurivallankumoukseen mennessä oltiin virallisten vähemmistöjen listalle lisätty 54 vähemmistöä. Viimeisin ja näin 55 lisäys, jinot, tehtiin vuonna 1978.Qian 2010 s. 13-19 Monella yhdeksi ryhmäksi luokitellulla vähemmistöllä ei kuitenkaan ole yhtenäistä kansallista identiteettiä. Kiinan ulkopuolella suuri osa tutkijoista jakaakin virallisesti tunnustetut vähemmistöt edelleen useisiin satoihin eri ryhmiin.

Väkiluku
Kiinan ollessa maailman väestöltään suurin valtio, ovat myös sen etniset ryhmät kooltaan suuria. Han-kiinalaiset ovat maailman etnisistä ryhmistä väkirikkaimpia, ja myös Kiinan suuremmat etniset vähemmistöt sisältävät useampia miljoonia henkilöitä. Toisaalta pienemmät ryhmät käsittävät vain muutamia tuhansia henkilöitä. Vuoden 2000 väestönlaskennassa Kiinan eri etnisiin ryhmiin kuului yhteensä noin 106,43 miljoonaa henkilöä. Vähemmistöjen väestömäärä oli noussut 2 07-kertaiseksi sitten vuodesta 1953. Han-kiinalaisten määrä oli samaan aikaan kasvanut 1,01-kertaiseksi. Etnisiin vähemmistöihin kuuluvien määrä kasvaa siis suhteessa huomattavasti han-kiinalaisia nopeammin. Vuoden 2000 väestönlaskennan tietojen mukaan 55:tä vähemmistöstä 38:n lukumäärä kasvoi nopeasti tai huomattavan nopeasti. Vauhdikkaimmin kasvoi gelaoiden (8,8 %), tujioiden (7,78 %) ja lhobien (5,72 %) määrä. Kolmen etnisen ryhmän, venäläisten, uzbekkien ja tataarien määrä sitä vastoin pieneni.Qian 2010 s. 31-35

 Virallisesti tunnustetut etniset ryhmät.Etninen ryhmäVäkiluku (2000)Qian 2010 s. 19-22Väkiluku (2010)Han-kiinalaiset 1 137 386 112 1 220 844 520Zhuangit 16 178 811 16 926 381Mantšut 10 682 262 10 387 958Hui-kiinalaiset 9 816 805 10 586 087Miaot 8 940 116 9 426 007Uiguurit 8 399 393 10 069 346Tujiat 8 028 133 8 353 912Yit 7 762 272 8 714 393Mongolit 5 813 947 5 981 840Tiibetiläiset 5 416 021 6 282 187Buyit 2 971 460 2 870 034Dongit 2 960 293 2 879 974Yaot 2 637 421 2 796 003Korealaiset 1 923 842 1 830 929Bait 1 858 063 1 933 510Hanit 1 439 673 1 660 932Kazakit 1 250 458 1 462 588Lit 1 247 814 1 463 064Dait 1 158 989 1 261 311Shet 709 592 708 651Lisut 634 912 702 839Gelaot 579 357 550 746Dongxiangit 513 805 621 500Lahut 453 705 485 966Suit 406 902 411 847Wat 396 610 429 709Naxit 308 839 326 295Qiangit 306 072 309 576Monguorit 241 198 289 565Mulamit 207 352 216 257Xibet 188 824 190 481Kirgiisit 160 823 186 708Daguurit 132 394 131 992Jingpot 132 143 147 828Maonanit 107 166 101 192Salaarit 104 503 130 607Blangit 91 882 119 639Tadžikit 41 028 51 069Achangit 33 936 39 555Pumit 33 600 42 861Evenkit 30 505 30 875Nut 28 759 37 523Jingit 22 517 28 199Jinot 20 899 23 143De'angit 17 935 20 556Baoanit 16 505 20 074Venäläiset 15 609 15 393Juguurit 13 719 14 378Uzbekit 12 370 10 569Monbat 8 923 10 561Oroqinit 8 196 8 659Derungit 7 426 6 930Tataarit 4 890 3 556Nanait 4 640 5 354Taiwanin alkuperäiskansat 4 461 4 009Lhobat 2 965 3 682

Uskonnot

Uskontojen mukaan nämä kansallisuudet sijoittuvat myös eri ryhmiin, tosin kaikkia ryhmiä ei voida jaotella uskontojen mukaan.

 Buddhalaisuus: dait, mongolit, naxit (myös mosuot), tiibetiläiset ja yugunit.
 Islam: bonanit, dongxiangit, huit, kasakit, kirgiisit, salaarit, tadžikit, tataarit, uiguurit ja uzbekit.
 Ortodoksisuus: venäläiset
 Kristinusko (yleisesti): miaot, yaot ja yi-kiinalaiset.
 Šamanismi: daurit, evenkit ja oroqenit.

Katso myös
 Britanniankiinalaiset

Lähteet

Viitteet

 Aiheesta muualla 

 Statistical Yearbook 2014: Table 25-19. Geographic Distribution of Population of Ethnic Minorities (Etnisten vähemmistöjen koko ja ryhmien tärkeimmät maakunnat Kiinan 2010 väestönlaskennan mukaan)  (stats.gov.cn)
 Clarissa Sebag Montefiore: How China distorts its minorities through propaganda (16.12.2013)  (bbc.com)
 Chinese Ethnic Groups  (travelchinaguide.com)
 Hongyi Lai: China’s Ethnic Policiesand Challenges (pdf)  (nus.edu.sg)
 Photos
 Etninen kirjapaino: tavoista ja autonomisista alueista